Folketing
2008-05-21

Som jeg tidligere i dag har orienteret Trafikudvalget om, så har AnsaldoBreda fået en endelig frist for levering af et typegodkendt og kontraktuelt IC4-togsæt til landsdelsdrift med sammenkoblede togsæt. DSB har tilkendegivet, at målet er at få et sådant togsæt hurtigst muligt, men såfremt AnsaldoBreda ikke kan overholde den fastsatte frist til maj 2009, opsiges både kontrakten om levering af IC4-tog og kontrakten om levering af IC2-tog. Jeg har taget DSB's nye beslutning til efterretning og har bedt DSB sikre, at Transportministeriet løbende holdes orienteret om fremdriften, så jeg kan orientere Folketinget tæt om den videre udvikling.